stanford-oval/wikipedia huggingface dataset:
Ampumahiihdon maailmancup 2020–2021
Kilpailutulokset > Naiset > Naisten viestit

| Järj>  | Päivämäärä | Paikka | Laji | Voittaja | Toinen | Kolmas | Tulokset |
| --- | --- | --- | --- | --- | --- | --- | --- |
| 1 | 5. joulukuuta 2020 |  Kontiolahti | Viesti 4x6 km |  Ruotsi Johanna Skottheim Mona Brorsson Elvira Öberg Hanna Öberg |  Ranska Anaïs Bescond Anaïs Chevalier-Bouchet Chloé Chevalier Justine Braisaz-Bouchet |  Saksa Vanessa Hinz Franziska Preuß Maren Hammerschmidt Denise Herrmann | Tulokset |
| 2 | 12. joulukuuta 2020 |  Hochfilzen | Viesti 4x6 km |  Norja Karoline Offigstad Knotten Ingrid Landmark Tandrevold Tiril Eckhoff Marte Olsbu Røiseland |  Ranska Anaïs Bescond Julia Simon Justine Braisaz-Bouchet Anaïs Chevalier-Bouchet |  Ruotsi Johanna Skottheim Linn Persson Hanna Öberg Elvira Öberg | Tulokset |
| 3 | 16. tammikuuta 2021 |  Oberhof | Viesti 4x6 km |  Saksa Vanessa Hinz Janina Hettich Denise Herrmann Franziska Preuß |  Valko-Venäjä Iryna Kryuko Dinara Alimbekova Hanna Sola Jelena Krutšinkina |  Ruotsi Mona Brorsson Linn Persson Elvira Öberg Hanna Öberg | Tulokset |
| 4 | 24. tammikuuta 2021 |  Anterselva | Viesti 4x6 km |  Venäjä Jevgenija Pavlova Tatjana Akimova Svetlana Mironova Uljana Kaiševa |  Saksa Vanessa Hinz Janina Hettich Denise Herrmann Franziska Preuß |  Ranska Anaïs Bescond Anaïs Chevalier-Bouchet Justine Braisaz-Bouchet Julia Simon | Tulokset |
| 5 | 20. helmikuuta 2021 |  Pokljuka (MM) | Viesti 4x6 km |  Norja Ingrid Landmark Tandrevold Tiril Eckhoff Ida Lien Marte Olsbu Røiseland |  Saksa Vanessa Hinz Janina Hettich Denise Herrmann Franziska Preuß |  Ukraina Anastasija Merkušyna Julija Džyma Darja Blaško Olena Pidhrušna | Tulokset |
| 6 | 4. maaliskuuta 2021 |  Nové Město | Viesti 4x6 km |  |  |  |  |
Kilpailutulokset > Sekaviestit

| Järj>  | Päivämäärä | Paikka | Laji | Voittaja | Toinen | Kolmas | Tulokset |
| --- | --- | --- | --- | --- | --- | --- | --- |
| 1 | 10. tammikuuta 2021 |  Oberhof | Sekaviesti 4x6 km (N-M) |  Venäjä Uljana Kaiševa Svetlana Mironova Aleksandr Loginov Eduard Latypov |  Norja Ingrid Landmark Tandrevold Marte Olsbu Røiseland Johannes Dale Sturla Holm Lægreid |  Ranska Anaïs Chevalier-Bouchet Justine Braisaz-Bouchet Fabien Claude Quentin Fillon Maillet | Tulokset |
| 2 | 10. tammikuuta 2021 |  Oberhof | Pariviesti 6+7,5 km (N-M) |  Ranska Julia Simon Émilien Jacquelin |  Ruotsi Hanna Öberg Sebastian Samuelsson |  Norja Tiril Eckhoff Johannes Thingnes Bø | Tulokset |
| 3 | 10. helmikuuta 2021 |  Pokljuka (MM) | Sekaviesti 4x7,5 km (M-N) |  Norja Sturla Holm Lægreid Johannes Thingnes Bø Tiril Eckhoff Marte Olsbu Røiseland |  Itävalta David Komatz Simon Eder Dunja Zdouc Lisa Theresa Hauser |  Ruotsi Sebastian Samuelsson Martin Ponsiluoma Linn Persson Hanna Öberg | Tulokset |
| 4 | 18. helmikuuta 2021 |  Pokljuka (MM) | Pariviesti 6+7,5 km (M-N) |  Ranska Antonin Guigonnat Julia Simon |  Norja Johannes Thingnes Bø Tiril Eckhoff |  Ruotsi Sebastian Samuelsson Hanna Öberg | Tulokset |
| 5 | 14. maaliskuuta 2021 |  Nové Město | Sekaviesti 4x6 km (N-M) |  |  |  |  |
| 6 | 14. maaliskuuta 2021 |  Nové Město | Pariviesti 6+7,5 km (N-M) |  |  |  |  |
Pisteytys

Maailmancupin kilpailut maailmanmestaruuskilpailut mukaan lukien pisteytetään oheisten kaavioiden perusteella. Kauden lopussa henkilökohtaisista kokonaiskilpailuista vähennetään jokaiselta urheilijalta neljän huonoimman kilpailun pisteet.
| Pistejärjestelmä> Pikakilpailut, takaa-ajot, normaalimatkat ja viestikilpailut |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Sijoitus | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | ... | 40 |
| Pisteitä | 60 | 54 | 48 | 43 | 40 | 38 | 36 | 34 | 32 | 31 | 30 | 29 | 28 | 27 | 26 | 25 | 24 | 23 | 22 | 21 | 20 | 19 | 18 | 17 | 16 | 15 | 14 | 13 | ... | 1 |
Yhteislähdöt
| Sijoitus | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 |
| Pisteitä | 60 | 54 | 48 | 43 | 40 | 38 | 36 | 34 | 32 | 31 | 30 | 29 | 28 | 27 | 26 | 25 | 24 | 23 | 22 | 21 | 20 | 18 | 16 | 14 | 12 | 10 | 8 | 6 | 4 | 2 |
Maacupin pisteytys normaali- ja pikamatkoilta (kolmelta parhaalta urheilijalta maata kohden)
| Sijoitus | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | ... | 80 | 81 | 82 | 83 | ... | 108 | 109 | 110 | 111 | ... |
| Pisteitä | 160 | 154 | 148 | 143 | 140 | 138 | 136 | 134 | 132 | 131 | 130 | 129 | 128 | 127 | 126 | 125 | 124 | 123 | 122 | ... | 61 | 59 | 57 | 55 | ... | 5 | 3 | 1 | 1 | ... |
Maacupin pisteytys viesteistä
| Sijoitus | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 |
| Pisteitä | 420 | 390 | 360 | 330 | 310 | 290 | 270 | 250 | 230 | 220 | 210 | 200 | 190 | 180 | 170 | 160 | 150 | 140 | 130 | 120 | 110 | 100 | 90 | 80 | 70 | 60 | 50 | 40 | 30 | 20 |
Maailmancupin tilanne > Miesten kokonaiskilpailu

Kokonaiscupin tilanteessa alle 25-vuotiaat on korostettu kursivoinnilla.
Maailmancupin tilanne > Naisten kokonaiskilpailu

Kokonaiscupin tilanteessa alle 25-vuotiaat on korostettu kursivoinnilla.
B. L. Santhosh

Bommarabettu Laxmijanardhana Santhosh on intialainen poliitikko, joka on toiminut vuodesta 2019 alkaen Intian kansanpuolueen (BJP) organisaatiosta vastaavana pääsihteerinä. Hän oli puolueensa Karnatakan osavaltionyksikön organisaatiopääsihteeri kahdeksan vuotta vuodesta 2006. Vuonna 2014 hänet ylennettiin kansalliselle tasolle yhteiseksi organisaatiosihteeriksi, jonka seurauksena hän vastasi puolueen vaalitoiminnasta Koillis-Intiassa, Goassa, Tamil Nadussa, Keralassa, Pondicherryssä, Lakshadweepilla ja Andamaanien ja Nikobaarien saarilla. Vuonna 2019 hän korvasi BJP:n organisaatiopääsihteerinä 13 vuotta toimineen Ram Lalin.
Santhosh syntyi ja kasvoi Bangaloressa bramiinisukuun. Hän on opiskellut kemiantekniikkaa ja toiminut täyspäiväisenä vapaaehtoistyöntekijänä (pracharak) hindunationalistisessa Rashtriya Swayamsevak Sangh (RSS) -järjestössä. Hän liittyi RSS:n jäseneksi vuonna 1993 ja siirtyi mukaan politiikkaan vuonna 2006. Poliitikkona hän on pyrkinyt tuomaan RSS:n ja BJP:n lähemmäs toisiaan. Vuonna 2008 hän tarjosi organisaatiotuen ja vastasi strategiasta, jonka seurauksena B. S. Yeddyurappa pääsi Karnatakan pääministeriksi. Yeddyurappa ja Santhosh riitautuivat vuonna 2017, jolloin Yeddyurappa syytti Santhoshia kapinansuunnittelemisesta ja kilpakumppaninsa K. S. Eshwarappan tukemisesta osavaltiopääministeriksi. Joidenkin puoluelähteiden mukaan heidän välinsä tulehtuivat jo vuosia aiemmin ja Santhosh on pitkään epäillyt Yeddyurappan asettavan kastinsa puolueensa edelle.
Santhoshilla on huomattavaa päätösvaltaa puolueensa Etelä-Intiaa, varsinkin Karnatakaa, koskevassa päätöksenteossa. Vuonna 2020 hän nimitti Ashok Gastin ja Eranna Kadadin Rajya Sabhaan, koska he olivat tehneet vuosikymmeniä kenttätyötä puolueelle. Päätöksellään hän kumosi BJP:n Karnatakan yksikön tekemät ehdotukset. Hän on myös johdattanut Tejasvi Suryan ja Pratap Simhan politiikkaan. Santhoshin yleneminen BJP:n organisaatiosta vastaavaksi pääsihteeriksi vuonna 2019 voidaan nähdä puolueen yrityksenä laajentua Etelä-Intiaan.
Cheilinus

| Cheilinus |
| --- | --- |
 Kyhmyhuulikala (Cheilinus undulatus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Huulikalat Labridae
Suku::  Cheilinus  Lacépède, 1801
Synonyymit
 Chelinus  Crassilabrus Swainson ,1839  Thalliurus Swainson,1839  Urichthys Swainson,1839 
Lajit
 Katso teksti 
Katso myös
   Cheilinus Wikispeciesissä   Cheilinus Commonsissa 
Infobox OKNimi-testi OK: 
Cheilinus on huulikalojen heimoon kuuluva suku.
Lajit

Cheilinus abudjubbe
Cheilinus chlorourus
Cheilinus fasciatus
Cheilinus lunulatus
Cheilinus oxycephalus
Cheilinus trilobatus
Kyhmyhuulikala (Cheilinus undulatus)
Kuvagalleria

Cheilinus chlorourus
Cheilinus fasciatus
Cheilinus lunulatus
Cheilinus oxycephalus
Cheilinus trilobatus
Christine Ebersole

| Christine Ebersole |
| --- | --- |
 Christine Ebersole vuonna 2005.
Henkilötiedot
Syntynyt: 21. helmikuuta 1953 (ikä 71) Winnetka, Illinois
Aiheesta muualla
christineebersole.com
IMDb 
Elonet
Christine Ebersole (s. 21. helmikuuta 1953 Winnetka, Illinois) on yhdysvaltalainen näyttelijä ja laulaja.
Filmografia

Amadeus (1984)
Mac ja minä (1988)
Tyttöni mun 2 (1994)
Riku Rikas (1994)
Mustalammas (1996)
'Til There Was You (1997)
Maanmainio marsilainen (1999)
The Wolf of Wall Street (2013)
Aurinkolasit

Peililasit
Aurinkolasit ovat silmälasien kaltaiset lasit, joissa on tummennetut linssit. Aurinkolaseja käytetään estämään auringon häikäisyä. Tummennuksen vuoksi aurinkolasit vähentävät silmään tulevan valon määrää, jonka vuoksi pupillit laajenevat. Laajentuneena pupilleihin kohdistuu vaarallista ultraviolettisäteilyä tavallista enemmän. Sen vuoksi myynnissä saa olla vain aurinkolaseja, joihin on lisätty UV-säteilyltä suojaava kerros.
Erilaisia aurinkolaseja
Ruskeat aurinkolasit soveltuvat parhaiten autoiluun, sillä ne korostavat kontrasteja
Ray-Ban Wayfarer
Ray-Ban Aviator
Oakley
Aurinkolasien lajit

Silmälasien tavoin myös aurinkolaseihin on mahdollisuus saada vahvuudet, jolloin ne korjaavat taittovian kuten silmälasitkin. Monet aurinkolasit ovat tyyliteltyjä ja toimivat silmien suojaamisen lisäksi myös koristeena. Osa laseista on valmistettu niin kestäviksi, että ne suojaavat silmää myös iskuilta. Naisille ja miehille on omia aurinkolasejaan, mutta useat mallit sopivat tyyliltään molemmille. Aurinkolasien linsseissä on eroja. Niitä on eri värisiä ja jotkut ovat niin sanotut peililinssit, eli ne toimivat ulkopuolelta katsottaessa peileinä, eikä läpi pysty näkemään. Sisäpuolelta katsottaessa peili-ominaisuutta ei huomaa.
Aurinkolasit voivat olla myös polaroidut, jolloin heijastumat esimerkiksi veden pinnasta poistuvat. Polaroidut eli polarisoidut linssit päästävät vain osan säteistä lävitseen, joko pystysuuntaiset tai vaakasuuntaiset. Polarisoinnin voi todeta asettamalla kaksi polarisoitua linssiä päällekkäin, toisen pohjois-etelä-suuntaan ja toisen itä-länsi-suuntaan. Nyt kaksi päällekkäistä linssiä eliminoi kaikki säteet, jolloin läpi ei pysty näkemään. Polarisoituja linssejä käyttävät etenkin kalastajat, sillä niiden avulla veden alle näkeminen on paljon helpompaa. Niitä suositellaan myös muille vesillä liikkuville ja keväthangilla ulkoileville.
Halpojen aurinkolasien linssi on puristettua muovia. Optikkoliikkeissä myydään aurinkolaseja, joissa on hiottu optinen linssi. Nämä lasit ovat kalliimpia, mutta niiden linsseissä ei ole mahdollisia näkemistä vaikeuttavia vääristymiä ja ne voidaan muokata asiakkaan mittojen mukaan.
Säteilyn suojana

Aurinkoisella säällä silmiin kohdistuu paljon ultraviolettisäteilyä lumesta, jäästä, vedestä ja vaaleasta hiekasta, jopa ilmassa leijuvista hiukkasista. UV-säteily on merkittävin ulkoinen tekijä harmaakaihin synnyssä. Säteily heijastuu hyvin vaaleista pinnoista. Siksi esimerkiksi auringossa ulkoillessa, vesillä liikuttaessa ja hiekkarannalla oleskellessa on hyödyllistä suojata silmät aurinkolaseilla. On kuitenkin todettu, että laadukkaatkin aurinkolasit voivat päästää silmiin muodosta riippuen jopa puolet ympäröivästä säteilystä, elleivät leveät lasien sangat suojaa silmiä. Piilolinsseissä suojaa UV-säteilyltä on harvoin.
Aurinkolasien edeltäjiä

Eskimot käyttivät jo muinoin mursunluusta tehtyjä eräänlaisia aurinkolaseja, joissa valo kulki kapean raon läpi.
Aiheesta muualla

Wikimedia Commonsissa on kuvia tai muita tiedostoja aiheesta .
Viisi väittämää aurinkolaseista (Arkistoitu – Internet Archive). Yle.fi / Kuningaskuluttaja 15.4.2011.
Polarisaatiotesti laseille. 1: polarisoidut lasit päästävät valoa lävitseen kun niiden polarisoidut pinnat ovat samassa tasossa. 2: käännettäessä toista irrotetuista linsseistä, valon tulo estyy lähes kokonaan tietyssä kulmassa, eli lasien havaitaan olevat polaroidut. 3: polarisoimaton linssi. 4: polarisoimattomat lasit päästävät valoa lävitseen suunnilleen saman verran kaikissa kulmissa vaikka niistä irrotettua linssiä tai laseja, joiden tiedetään olevan polaroidut, käännetään linssin edessä.
Eskimoiden mursunluiset aurinkolasit.
Bart (karhu)

| Bart> Henkilötiedot |
| --- | --- |
Syntynyt: 10. tammikuuta 1977 Baltimore, Maryland, Yhdysvallat
Kuollut: 10. toukokuuta 2000 (23 vuotta) Park City, Utah, Yhdysvallat
Näyttelijä
Aktiivisena:  1981–1998
Aiheesta muualla
www.bartthebear.com
IMDb 
Bart (10. tammikuuta 1977 Baltimore, Maryland, Yhdysvallat – 10. toukokuuta 2000 Park City, Utah, Yhdysvallat) oli yhdysvaltalainen kodiakinkarhu. Bart nähtiin lukuisissa elokuvissa esittämässä villikarhua, minkä vuoksi sitä voidaan pitää kaikkien aikojen kuuluisimpana karhuna.
Eläinkouluttaja Doug Seus ja hänen vaimonsa Lynne Seus adoptoivat Bartin Rocky Mountainin kansallispuistosta 1980-luvun alussa, jolloin siitä myös alettiin kouluttaa "näyttelijää". Bart oli täysikasvuisena 290 cm:n pituinen ja painoltaan 680 kg. Bartin elokuvien myötä saavuttama kuuluisuus ja sen tekemä vaikutus suureen yleisöön johtivat lopulta siihen, että karhu vieraili vuoden 1998 Oscar-gaalassa.
Bart kuoli syöpään kotonaan Utahissa perheensä ja ihmisystäviensä läsnä ollessa vuonna 2000. Siltä jäi vuonna 1995 syntynyt veli Tank. Pian Bartin kuoleman jälkeen Doug ja Lynne adoptoivat kaksi uutta orpoa karhunpentua, joita he hoitavat edelleen. Honey Bump ja Little Bart -nimiset karhut ovat esiintyneet esimerkiksi elokuvassa Eläintohtori 2, jossa nähtiin myös Tank.
Bartin kuoleman jälkeen eläinsuojelujärjestö Vital Ground alkoi keskittää toimintaansa harmaakarhujen suojelemiseen ja niiden hyvinvoinnin edesauttamiseen.
Filmografia > Elokuvat

Intiaanikosto (Windwalker, 1981)
Luolakarhun klaani (The Clan of the Cave Bear, 1986)
Benji seikkailee (Benji the Hunted, 1988)
Terve menoa! (The Great Outdoors, 1988)
Karhu (1988)
Lost in the Barrens (1990)
Valkohammas (White Fang, 1991)
The Giant of Thunder Mountain (1991)
Vaarallisella alueella (On Deadly Ground, 1994)
Intohimon tuulet (Legends of the Fall, 1994)
Walking Thunder (1997)
Reunalla (The Edge, 1997)
Meet the Deedles (1998)
Filmografia > Dokumentit

The Predators, National Geographic Education, 1980
National Geographic "The Grizzlies," 1986
National Audubon Society, "Grizzly & Man: Uneasy Truce," 1988
Today Show, 1989
Komo TV, "River of Bears," 1995
Entertainment Tonight, 1995
Inside Edition, 1996
Jack Hanna's "Animal Adventures," 1996
Discovery Electric, "Wild on the Set," 1996
"Ordinary Extraordinary," 1996
Nova Green Umbrella, "Animal Minds," 1997
CNN Impact, "Bearly Acting," 1997
Movie Magic, "Animals on the Rampage," 1997
National Geographic Explorer, 1997
CBS' 48 Hours, "Animal Smarts," 1999
Aiheesta muualla

Fanisivut
Vital Ground (Arkistoitu – Internet Archive)
Bart (karhu) Internet Movie Databasessa. (englanniksi)
Aurinkolahti

| Aurinkolahti> Solvik |
| --- | --- |
 Kaupungin kartta, jossa Aurinkolahti korostettuna.  Helsingin kaupunginosat
Kaupunki:  Helsinki
Suurpiiri:  Itäinen suurpiiri
Kaupunginosa nro:  546
Pinta-ala:  0,78 km² 
Väkiluku:  8 033  (2019)
Väestötiheys:  10299 as./km²
Osa-alueet:  on itse osa-alue Vuosaaren peruspiirissä
Postinumero(t):  00990, 00980
Lähialueet:  Kallahti, Keski-Vuosaari, Nordsjön kartano, Uutela
Aurinkolahti (ruots.  Solvik) on nuori, kasvava, etelästä mereen rajoittuva asuinalue Itä-Helsingin Vuosaaressa. Naapurustoon kuuluvat Kallahti lännessä, Keski-Vuosaari pohjoisessa, Nordsjön kartanon alue koillisessa sekä Uutela idässä. Aurinkolahden alkuperäinen nimi oli Mustalahti, mutta markkinointisyistä se päätettiin vaihtaa Aurinkolahdeksi.
Historia

Aurinkolahden kerros- ja pientaloalueen rakentaminen aloitettiin vuonna 2000 ja se jatkuu edelleen. Töissä käydään – kuten muualtakin Vuosaaresta – paljon alueen ulkopuolella. Alkuperäisten suunnitelmien mukaan siellä asuisi alueen valmistuttua 7 000 henkilöä.
Helsingin kaupungin ajatuksena Aurinkolahtea rakennettaessa oli, että Itä-Helsingin pienituloista sosiaalista rakennetta saataisiin tasapainotettua rakentamalla laadukas kerrostaloalue hyvätuloisille asukkaille. Samalla Vuosaaren vuokratalovaltaiseksi mielletty imago kohenisi. Alueelle onkin rakennettu paljon korkeatasoisia omistusasuntoja. Aurinkolahden asuintalot on mm. varustettu alueellisella valokuituverkolla. Meren rannalla on 700-metrinen hiekkauimaranta, 200-paikkainen pienvenesatama sekä rannan ja talojen välissä rantabulevardi.
Kulkuyhteydet

Aurinkolahteen pääsee sujuvasti joukkoliikennettä käyttäen. Matka-aika metrolla Helsingin keskustasta Vuosaaren pääteasemalle on noin 20 minuuttia. Vuosaaren metroasemalta pääsee Aurinkolahteen joko bussilla 90 tai yhden kilometrin pyörä/kävelymatkalla. Lisäksi maantieyhteydet ovat hyvät. Lentokentälle pääsee bussilla ja junalla noin 70 minuutissa tai autolla Kehä III:tä vajaassa puolessa tunnissa. Kehä III:n jatkeen rakentaminen Vuosaaren satamaan paransi alueen saavutettavuutta pohjoisen ja idän suunnasta.
Aurinkolahden lähistöllä on suuria kauppakeskuksia. Kauppakeskus Columbus on heti Aurinkolahden pohjoispuolella. Pohjoismaiden suurin kauppakeskus Itis on kuuden minuutin metromatkan päässä. Vuotietä pitkin sinne pääsee myös autolla.
Kaupunkikuva

Aurinkolahden peruskoulu.
Uutelan kanavaa.
Aurinkolahden uimarantaa.
Näkymä Aurinkolahdesta Cirruselle päin.
Kanavan päässä sijaitseva kaaritalo
Aurinkolahden uimarantaa kesällä 2010.
Alueen itäreunaan on rakennettu Uutelankanava vesiputouksineen ja siltoineen. Kanava on valmistunut kesällä 2006. Kanavan länsipuoli oli  Aurinkolahden viimeisenä merkittävänä rakentamisen kohteena. Alueen itä- ja kaakkoispuolella on Uutelan niemi ja laaja Vuosaaren ulkoilupuisto. Uimarannan välittömässä läheisyydessä on kaksi padelkenttää ja läheisellä Nordsjön kartanon alueella voi pelata 18-reikäisellä Vuosaari Golfin golf-kentällä.
Aurinkolahden länsiosalle on myönnetty Puutarhaliiton ja Rakennusteollisuus RT ry:n Vuoden Ympäristörakenne 2006 -palkinto. Tuomaristoa miellytti muun muassa se, että rakentamisesta huolimatta alueella on pystytty säilyttämään luontoa ja vanhaa puutarhamiljöötä.
Aurinkolahtea on kuvattu seuraavasti:
»Etelän aurinkorannoille?

Jos lämmintä riittää, edes aurinkorantojen ystävän ei tarvitse lähteä merta edemmäs kalaan. Aurinkolahdesta, Vuosaaresta löytyy nimittäin aitoa etelän rantalomatunnelmaa. Matala, 700-metrinen uimaranta kutsuu polskimaan ja piknikille koko perheen voimin. Vilvoittelemaan pääsee varjoisille puistokaduille ja rannan kahviloihin. Rantabulevardilla ja puistoissa on kävelyreittejä niin kaupunkimiljöön kuin luontoreittien ystäville.» 
(Yhteishyvä 6/2007 "Pääkaupungin vetonaulat ja piilopaikat")
Panoraamakuva Aurinkolahdesta kesällä 2022.
Aiheesta muualla

Wikimedia Commonsissa on kuvia tai muita tiedostoja aiheesta .
Helsingin Talous- ja suunnittelukeskus: Aurinkolahti[vanhentunut linkki]
Vuosaaren ulkoilupuisto[vanhentunut linkki]
Christine Feehan

Christine Feehan (s. Kalifornia, USA) on yhdysvaltalainen viihdekirjailija, joka kirjoittaa pääasiassa paranormaalia romantiikkaa. Feehan on kirjoittanut yli 30 kirjaa, jotka ovat voittaneet paranormaalin tai romanttisen kirjallisuuden sektorin palkintoja, sekä saaneet eri palkintoehdokkuuksia. Myös kirjailija itse on palkittu kunniamaininnoilla.
Feehanin kirjat ovat yltäneet useille bestseller-listoille. Kirjoja on painettu eri kielille ja eri formaateissa, ja niistä on tehty myös manga-sarjakuvaa.
Chistine Feehanin perheeseen kuuluu puoliso Richard Feehan ja yksitoista lasta. [lähde? ]
Aiheesta muualla

Christine Feehanin kotisivut
Christine Feehanin MySpace-sivut
Bayeux

| Bayeux |
| --- | --- |
 Bayeux’n katedraali
 vaakuna
 Bayeux
 Koordinaatit: 49°16′46″N, 0°42′10″W 
Valtio:  Ranska
Hallintoalue:  Normandia
Departementti:  Calvados
Arrondissementti:  Bayeux
Kantoni:  Bayeux
Hallinto:  
 – Hallinnon tyyppi:  Kunta
 – Pormestari:  Patrick Gomont
Pinta-ala:  
 – Kokonaispinta-ala:  7,11 km²
Väkiluku (1999):  14 961
 – Väestötiheys:  2 104 as./km²
 
 www.bayeux.fr 
Infobox OKVirheellinen NIMI-arvo: 
Bayeux [bajø] on kaupunki ja kunta Ranskassa, Calvadosin departementissa.  Bayeux’ssa oli 14 961 asukasta vuoden 1999 väestönlaskennassa. Kunnan pinta-ala on seitsemän neliökilometriä. Se sijaitsee muutamia kilometrejä Englannin kanaalin rannalta. Kaupunki on saanut nimensä aluetta aikoinaan hallinneen kelttiläisheimo baiokassien mukaan. Toisen maailmansodan aikana se oli ensimmäisiä kaupunkeja, jotka vapautettiin Normandian maihinnousussa.
Kaupunki tunnetaan parhaiten Bayeux’n seinävaatteesta, joka on edelleen nähtävänä kaupungissa Centre Guillaume le Conquérant -museossa.
Christine Estabrook

| Christine Estabrook> Henkilötiedot |
| --- | --- |
Syntynyt: 13. syyskuuta 1952 (ikä 72) Erie, Pennsylvania, Yhdysvallat
Kansalaisuus:   Yhdysvallat
Näyttelijä
Aktiivisena:  1979–
Aiheesta muualla
IMDb
Christine Estabrook (s. 13. syyskuuta 1952 Erie, Pennsylvania, Yhdysvallat) on yhdysvaltalainen näyttelijä. Parhaiten hänet tunnetaan Martha Huberin roolista sarjassa Täydelliset naiset. Estabrook on näytellyt myös sarjoissa The Crew, Nikki ja American Horror Story. Hän on saanut kaksi eri palkintoa: Obie-palkinto ja Drama Desk Award.
Filmografia

| Vuosi | Elokuva | Rooli |
| --- | --- | --- |
| 1982 | Pink Floyd – The Wall | Rutka |
| 1991 | One Special Victory | Ruthie |
| 1989 | Henkimaailman hommia | Priscilla Pickett |
| 1995 | Epäillyt | Dr. Plummer |
| 2008 | Meet Market | Mom |
| 2010 | Backyard Wedding | Joanne Blake |
Aurinkokurki

| Aurinkokurki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Aurinkokurkilinnut Eurypygiformes
Heimo::  Aurinkokurjet Eurypygidae  Selby, 1840
Suku::  Eurypyga  Illiger, 1811
Laji::  helias
Kaksiosainen nimi
 Eurypyga helias  (Pallas, 1781) 
Katso myös
   Aurinkokurki Wikispeciesissä   Aurinkokurki Commonsissa 
Infobox OKNimi-testi OKIUCN-testi OK: 
Aurinkokurki (Eurypyga helias) on Amerikassa esiintyvä aurinkiokurkilintuihin kuuluva lintulaji. Laji on heimonsa ainoa edustaja. Se lienee läheisintä sukua uusikaledonialaiselle kagulle (Rhynochetos jubatus).
Koko ja ulkonäkö

Täysikasvuisen aurinkokurjen pituus on 43–48 senttimetriä ja paino 180–220 grammaa.
Levinneisyys

Aurinkokurjen levinneisyysalue ulottuu Meksikon eteläosasta Etelä-Amerikkaan Pohjois-Brasiliaan ja Perun keskiosiin asti.
Elinympäristö

Aurinkokurjet elävät trooppisissa ja subtrooppisissa metsissä.
Lisääntyminen

Aurinkokurki on sukukypsä kaksivuotiaana. Emo munii 1–2 munaa, joita haudotaan noin 30 vuorokautta.
Ravinto

Aurinkokurjet syövät hyönteisiä, hämähäkkejä, matelijoita, äyriäisiä, nilviäisiä, pikkukaloja ja sammakkoeläimiä.